- Hindi News
- National
- जलभराव क्षेत्रों में बनेगा ढाई करोड़ रु.से वेस्ट वाटर रिसाइक्लिंग प्लांट
जलभराव क्षेत्रों में बनेगा ढाई करोड़ रु.से वेस्ट वाटर रिसाइक्लिंग प्लांट
नगरपालिका की साधारण सभा की बैठक बुधवार को पालिकाध्यक्ष त्रिलोक दीवान की अध्यक्षता में हुई। पार्षदों ने चर्चा के बाद जोड़ला जोहड़ा, छावनी जोहड़ा रेलवे बुगदा के पास जलभराव क्षेत्रों में वेस्ट वाटर रिसाइक्लिंग प्लांट के लिए 2.50 करोड़ रुपए की मंजूरी दी। इसके लिए सर्वे के बाद तकनीकि सलाह ली गई है।
प्लान के तहत पालिका द्वारा सोलर एनर्जी प्लांट भी लगाया जाएगा। प्रोजेक्ट रिपोर्ट के बारे में पालिकाध्यक्ष दीवान ने सदस्यों को जानकारी दी। चर्चा में विपक्ष के नेता महेंद्र गोयल, उपाध्यक्ष राजेंद्र महरानिया, पार्षद गिरधारी पंसारी, जयप्रकाश, हेमेश भटनागर, छगनलाल, शशिकांत मोदी शामिल हुए। चर्चा के बाद सदस्यों ने सर्वसम्मति से प्रोजेक्ट रिपोर्ट पर कार्रवाई के लिए वित्तीय प्रशासनिक स्वीकृति दी।
टॉयलेट निर्माण का स्थान बदला: वार्ड सात में कम्यूनिटी टाॅयलेट निर्माण के स्थान को बदला गया। अब पालिका वार्ड 13 में कम्यूनिटी टॉयलेट निर्माण कराएगी। डीएसपी कार्यालय कैंपस का पट्टा जारी करने के मामले में राज्य सरकार को स्वीकृति के लिए भेजा जाएगा।
ईओ सलीम खान ने खाद्य सुरक्षा में चयनित व्यक्तियों सामाजिक सुरक्षा पेंशनधारकों का भामाशाह सीडिंग कराने के लिए पार्षदों से अपील की गई। बैठक में उपाध्यक्ष राजेंद्र महरानिया, विपक्ष के नेता महेंद्र गाेयल, पार्षद गिरधारी मीणा, शशिकांत मोदी, जयचंद डांगी, होशियारसिंह लांबा, हेमेश भटनागर सहित कई पार्षद शामिल हुए।
नीमकाथाना. नगरपालिका बोर्ड बैठक में बुधवार को चर्चा करते पार्षद।
प्लान के लिए शहरी क्षेत्र में जमीन की उपलब्धता के लिए तीन सदस्यीय कमेटी बनाई गई। कमेटी में पार्षद महेंद्र गोयल, जयप्रकाश गिरधारी मीणा को शामिल किया गया। बैठक में एसीबी एसपी के पत्र पर नपा चतुर्थ श्रेणी कार्मिक के विरुद्ध भ्रष्टाचार के मामले में अभियोजन स्वीकृति देने के प्रस्ताव को खारिज कर दिया गया। सदस्यों ने चर्चा के बाद मामले में अभियोजन स्वीकृति नहीं देने का निर्णय किया। पट्टे वाले भूखंड मकान विक्रय के दौरान पालिका की एनओसी के लिए पूर्व निर्धारित शुल्क लेकर ईओ द्वारा प्रमाण पत्र जारी करने की स्वीकृति दी गई। पट्टाशुदा भूखंड नहीं होने रसीद कोई दूसरा साक्ष्य प्रस्तुत करने पर उपाध्यक्ष को एनओसी जारी करने के लिए अधिकृत किया गया। सदन में चर्चा के बाद छावनी श्मशान भूमि पर दरवाजा निर्माण के मामले को भी स्वीकृति दी गई।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva hin_Deva